**Od roku 1987 som sa začal aktívne venovať zostavovaniu rodokmeňa nášho rodu. S touto témou som sa však pohrával už niekoľko rokov pred týmto dátumom. Počas nasledujúcich 30 - tich rokov pátrania, hľadania a cestovania som získal vela skúsenosti v danej oblasti. Je dôležite však povedať aj to, že niesom profesionálny genealóg. Preto boli moje začiatky primerané mojim vedomostiam v tejto oblasti a absencií skúsenosti. V tom čase som nepoznal nikoho, kto by sa venoval tejto záľube, a s kým by som mohol prípadne konzultovať svoj postup. Aj napriek tejto skutočnosti s odstupom času môžem povedať, že som si zvolil ten najlepší postup realizácie rodokmeńa. Svoju pozornosť som v začiatkoch sústredil hlavne na pátranie po dostupných informaciach a zbierani rodných, sobášnych, úmtrnych listov, rôzných dokumentov, zmlúv a výpisov z katastra nehnuteľnosti. Navštevoval som cintoríny, ale hlavne blízkych a vzdialenych príbuzných. Po každej návšteve som si odniesol a doplnil rodokmeň o dôležité dokumenty, fotografie, ale aj informácie. Mnohokrát som získal aj informácie a kontakt na iných, ešte vzdialenejších príbuzných, od ktorých som získal ďalšie dôležité dokumenty a informácie, za čo som im vďačný. Za niektorými príbuznými som musel vycestovat aj do USA. Preto bolo potrebné tomu obetovať veľa času, úsilia, trpezlivosti a samozrejme aj finančných prostiedkov, ktoré s tym boli spojene. Po niekoľkých rokoch bádania sa mi však podarilo zozbierať niekoľko desiatok kg orginálov rodných, sobášnych, úmrtnych a iných dokumentov. Po ukončení prvej etapy, veľmi náročnej, som si dal v r. 2000 na základe získaných informácií vypracovať genealogický výskum v Štatnom archíve. V tom čase si Štatny archív učtoval v prepočte 20 Euro za hod. práce. Faktúra, ktorú som obdržal na zaplatenie bola taka vysoká, že si aj po rokoch uvedomujem, že zostavovanie rodokmeňa bolo a je finančne veľmi náročné. Po absolvovaní prvých dvoch etáp, zozbierania dokumentov a vypracovania genealogického výskumu, bolo ďalšou etapou uloženie rodokmeňa do adekvátnych obalov. Prvá v mojom prípade bola starožitná kožená truhlica z 19 – storočia, pochádzajúca z Francúzska, ktorú som kúpil v Londyne. Následne som jednotlivé dokumenty každej osoby vložil do transparentých fólií a tie následne do kožených obalov a kožené obaly som uložil v truhlici. Ku kompletnému rodokmeňu patrí aj rozkreslený rodostrom a erb. Ten náš rodostrom a erb je realizovaný na pergamene a použité sú aj zlaté a strieborné fólie. Ďalšou etapou bolo uloženie rodostromu a erbu do rámov. Záverečnou etapou je spracovanie rodokmeňa a jeho uloženie do počitača. Aj to si vyžiadalo obetovať mnoho hodin skenovania dokumentov a prácu s programom. Po kompletnom spracovaní rodokmeňa so všetkým, čo sa mi za 30 rokov podarilo zozbierať, vážil rodokmeň takmer 90 kg. Výsledný efekt bol adekvátny vynaloženej námahe. Zanechávam budúcim generáciam to najcennejšie dedičtvo, ktoré sa ako jedna z mála veci neda kúpiť. Mal som možnosť vidieť rodokmene mnohých významných svetových osobnosti. Mnohí by za takto spracovaný rodokmeň boli ochotni siahnúť veľmi hlboko do vrecka preto, lebo si uvedomili, že poznať svojich predkov je v súčastnosti už spoločensky nielen nevyhnutné, ale aj prestížne. Rodokmeň je aj prejav úcty a vďaky generáciam našich predkov, vďaka ktorým žijeme tento nádherný život. Prajem vám, aby sa aj vám podarilo uchrániť pred poškodenim alebo zničenim čo najviac dokumentov. Tu je aj niekoľko rád a návrhov pre inšpiráciu, ako som to zrealizoval ja. Ak vám moje informácie pomôžu, budem rád. „Možno nebudem nikdy najbohatší na svete, ale mám niečo, čo možno mnohí z najbohatších mať nebudu.“ Ďakujem Vám.**

**Viliam BRINDZÁK**

[**vbrindzak@hotmail.co.uk**](mailto:vbrindzak@hotmail.co.uk)